元朗區

元朗區係一個位於香港新界西北部嘅地方行政區。

元朗區係香港唯一有兩個新市鎮嘅政區。

地理 

元朗區由廈村鄉、屏山鄉、十八鄉、錦田鄉、八鄉新田鄉所組成。元朗區東至洲頭，同北區嘅馬草壟相鄰，南至洪水橋，同屯門區嘅藍地相連。

據2006年香港人口普查資料，元朗人口大概係53萬人。面積大概138平方公里，係九龍嘅三倍，香港島嘅1.8倍，大嶼山嘅一倍。

元朗係一個沖積平原，亦係香港唯一一個平原，大概喺唐、宋年間形成。元朗平原水土肥沃，過去盛產稻米，元朗絲苗曾經係1950年代喺華南一帶好出名嘅米，可以同增城絲苗競爭。居民沿岸建立基圍，養殖水產，包括：基圍蝦、淡水魚等等，元朗出產嘅老婆餅亦係馳名海外。

元朗國：部分市民喺元朗襲擊事件後對元朗區嘅揶揄戲稱